CELEX: 22016D0756
Language: et
Date: 2015-03-20 00:00:00
Title: EMP ühiskomitee otsus nr 73/2015, 20. märts 2015, millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust [2016/756]

19.5.2016   
               
               
                  ET
               
               
                  Euroopa Liidu Teataja
               
               
                  L 129/87
               
            EMP ÜHISKOMITEE OTSUS
      nr 73/2015,
      20. märts 2015,
      millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust [2016/756]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
      ning arvestades järgmist:
      
                  (1)
               
               
                  On asjakohane laiendada EMP lepingu osaliste koostööd nii, et see hõlmaks Euroopa Parlamendi ja nõukogu 22. oktoobri 2013. aasta otsust nr 1082/2013/EL tõsiste piiriüleste terviseohtude kohta ja millega tunnistatakse kehtetuks otsus nr 2119/98/EÜ (1).
               
            
                  (2)
               
               
                  Seepärast tuleks EMP lepingu protokolli nr 31 muuta, et kõnealune laiendatud koostöö saaks alata,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu protokolli nr 31 artikli 16 lõikesse 1 lisatakse järgmine taane:
      
                  „—
               
               
                  
                     32013 D 1082: Euroopa Parlamendi ja nõukogu otsus nr 1082/2013/EL, 22. oktoober 2013, tõsiste piiriüleste terviseohtude kohta ja millega tunnistatakse kehtetuks otsus nr 2119/98/EÜ (ELT L 293, 5.11.2013, lk 1).
                  Liechtenstein kannab kõik kulud, mis tulenevad tema osalemisest otsuse nr 1082/2013/EL alusel võetavates meetmetes. Kui Liechtenstein hakkab osalema Euroopa Parlamendi ja nõukogu 11. märtsi 2014. aasta määrusega (EL) nr 282/2014 loodud liidu kolmandas tervisevaldkonna tegevusprogrammis aastateks 2014–2020, kohaldatakse tavapäraseid kuluhüvitussätteid.“
               
            Artikkel 2
      Käesolev otsus jõustub järgmisel päeval pärast seda, kui kõik EMP lepingu artikli 103 lõike 1 kohased teated on edastatud (*).
      Artikkel 3
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 20. märts 2015
         
            
               EMP ühiskomitee nimel
            
            
               eesistuja
            
            Gianluca GRIPPA
         
      
      
         (1)  ELT L 293, 5.11.2013, lk 1.
      
         (*)  Põhiseadusest tulenevaid nõudeid ei ole nimetatud.